EkBass/fiwiki-20250220-pages-articles huggingface dataset:
Joakim Noah

Joakim Simon Noah (s. 25. helmikuuta 1985) on ranskalais-yhdysvaltalainen koripalloilija. Hän syntyi New Yorkissa, varttui lapsuutensa Pariisissa. Hän muutti 13-vuotiaana takaisin Yhdysvaltoihin ja pelasi siellä yliopistotasolla Floridassa ennen NBA-varaustaan vuonna 2007. Noahin isä on ranskalainen tennistähti Yannick Noah ja äiti ruotsalainen missi Cécilia Rhode. Noahilla on sekä Ranskan että Yhdysvaltain kansalaisuus ja hän on päättänyt edustaa maajoukkuetasolla Ranskaa. Noah kuului hopeaa voittaneeseen joukkueeseen koripallon Euroopan-mestaruuskilpailuissa 2011. Sentterinä pelaava 211-senttinen Noah siirtyi kesällä 2016 New York Knicksiin edustettuaan pitkään Chicago Bullsia. Joulukuussa 2018 hän teki sopimuksen Memphis Grizzliesin kanssa. == Lähteet == == Aiheesta muualla == Luokka:Ranskalaiset koripalloilijat Luokka:Yhdysvaltalaiset koripalloilijat Luokka:Vuonna 1985 syntyneet Luokka:Elävät henkilöt Luokka:Amerikanruotsalaiset
Oulun seurakuntayhtymä

Oulun seurakuntayhtymän muodostavat Oulun kaupungin alueella toimivat evankelisluterilaiset seurakunnat Oulun tuomiokirkkoseurakunta, Haukiputaan seurakunta, Karjasillan seurakunta, Kiimingin seurakunta, Oulujoen seurakunta, Oulunsalon seurakunta ja Tuiran seurakunta. Jäsenseurakunnat kuuluvat Oulun hiippakuntaan. Seurakuntayhtymän ylintä päätöksentekovaltaa käyttää Oulun seurakuntien yhteinen kirkkovaltuusto, joka valitaan neljän vuoden välein pidettävissä seurakuntavaaleissa. Samoissa vaaleissa valitaan myös kunkin seurakunnan oma seurakuntaneuvosto. Yhteinen kirkkovaltuusto valitsee yhteisen kirkkoneuvoston, joka on seurakuntien yhteisten asioiden valmistelu- ja toimeenpanoelin. Seurakuntayhtymän tehtäviin kuuluvat seurakuntien talouden ja henkilöstöhallinnon hoitaminen. Yhtymä huolehtii myös seurakuntien kiinteistöistä, hautausmaista sekä yhteisten toimintamuodoista kuten perheneuvonnasta ja diakoniasta. == Katso myös == * Uskonto Oulussa * Oulun hiippakunta == Lähteet == == Aiheesta muualla == *Oulun ev.-lut. seurakunnat Seurakuntayhtymä Luokka:Suomen evankelis-luterilaiset seurakuntayhtymät Luokka:Oulun evankelis-luterilainen hiippakunta
Matthias Buse

Matthias Buse (s. 3. maaliskuuta 1959 Zittau) on Itä-Saksaa edustanut mäkihyppääjä. Hän voitti maailmanmestaruuden 18-vuotiaana vuonna 1978.Arponen, ym., s. 263 Buse sijoittui nuorten EM-kilpailujen mäkihypyssä viidenneksi vuonna 1975. Kaksi vuotta myöhemmin hän saavutti nuorten MM-hopeaa sekä sijoittui aikuisten kilpailuissa Lahden MM-esikisoissa kolmanneksi ja Ounasvaaralla viidenneksi. Keski-Euroopan mäkiviikolla 1977–1978 hän voitti Oberstdorfin osakilpailun ja sijoittui yhteispisteissä suomalaisen Kari Ylianttilan jälkeen toiseksi. Puolitoista kuukautta myöhemmin Lahden MM- kilpailuissa hän voitti kultaa normaalimäen kilpailussa ja sijoittui suurmäessä neljänneksi. Muutaman vaisumman vuoden jälkeen hän sijoittui Oslon MM-kilpailuissa 1982 suurmäessä seitsemänneksi, normaalimäessä 13:nneksi ja joukkuekilpailussa neljänneksi. Sarajevon talviolympialaisissa 1984 hän sijoittui suurmäessä 21:nneksi.Sports Reference LLC Samana vuonna Engelbergin MM-kisoissa hän saavutti hopeaa joukkuemäessä. Kyseisen kauden jälkeen hän päätti lopettaa uransa. Maailmancupissa Buse oli kerran palkintopallilla; tämä kisa käytiin Sapporossa vuonna 1982. Tällä hetkellä Buse toimii VSC Klingenthalin varapresidenttinä. == Lähteet == * * === Viitteet === Luokka:Itäsaksalaiset mäkihyppääjät Luokka:Vuonna 1959 syntyneet Luokka:Elävät henkilöt
Kostajan kunnia

Kostajan kunnia () on vuonna 1994 ensi-iltansa saanut yhdysvaltalainen toimintaelokuva. Elokuvan ohjasivat Maria Dante ja Rod Hewitt, joka myös käsikirjoitti elokuvan. Pääosassa esiintyivät muun muassa Robert Davi, Michael Paré ja Joel Grey. ==Juoni== Ninjasisarukset saavat kostettua siskonsa kuoleman tappamalla huumekauppiaita New Orleansissa. Poliisit värväävät avukseen pyöräsoturin selvittämään rikoksen. Huumekauppiaiden päällikkö palkkaa Cajun-soturit tappamaan henkilöt, joiden uskoo olleen vastuussa hänen välittäjiensä murhaamisesta. ==Näyttelijät== Luokka:Vuoden 1994 yhdysvaltalaiset elokuvat Luokka:Yhdysvaltalaiset toimintatrillerit Luokka:Yhdysvaltalaiset independent-elokuvat
Petter Thoresen (jääkiekkoilija)

Petter Thoresen (s. 25. heinäkuuta 1961 Oslo, Norja) on norjalainen jääkiekkovalmentaja ja entinen jääkiekkoilija. Thoresen pelasi koko uransa Norjassa. Hän edusti Hasle/Løreniä, Manglerud/Staria, Vålerengaa ja Storhamaria. Norjan mestaruuden Thoresen voitti urallaan neljä kertaa Vålerengassa ja kerran Storhamarissa. Thoresen tunnetaan paremmin maajoukkueurastaan. Hän edusti Norjaa 92 ottelussa. Thoresen on yksi niistä harvoista jääkiekkoilijoista, jotka ovat pelanneet viidet olympialaiset. Pelaajauransa jälkeen Thoresen on valmentanut Norjan Elitserienissä Storhamaria ja Vålerengaa. Hän on voittanut myös valmentajana Norjan mestaruuden. Petter Thoresenin pojat Patrick ja Steffen ovat jääkiekkoilijoita. == Lähteet == Luokka:Norjalaiset jääkiekkoilijat Luokka:Norjalaiset jääkiekkovalmentajat Luokka:Vuonna 1961 syntyneet Luokka:Elävät henkilöt
Rodney Stuckey

Rodney Norvell Stuckey (s. 21. huhtikuuta 1986 Seattle, Washington) on yhdysvaltalainen koripalloilija. Hän pelasi ennen ammattilaisuraansa Kentwood High Schoolissa sekä Eastern Washington Universityssa. Takamiehenä pelaavan Stuckeyn varasi NBA:han vuoden 2007 varaustilaisuudessa 15. vuorolla Detroit Pistons, jota hän edusti vuoteen 2014 asti. Tulokaskaudellaan 2007–2008 hänet valittiin tulokkaiden kakkostähdistöjoukkueeseen.Basketball-Reference.com Stuckey teki heinäkuussa 2015 Pacersin kanssa kolmivuotisen ja 21 miljoonan dollarin arvoisen jatkosopimuksen.http://www.suomikoris.com/2015/07/06/indiana-jatkosopimukseen- luottopelaajan-kanssa/ == Lähteet == * * * Rodney Stuckey Stats College Basketball at Sports-Reference.com === Viitteet === === Aiheesta muualla === Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Neil Cicierega

Neil Stephen Cicierega (s. 23. elokuuta 1986) on yhdysvaltalainen artisti, joka on saanut suosiota Youtube-videopalvelun videotuottajana ja Lemon Demon -yhtyeen perustajana. Hän on myös luonut animutation-nimisen Flash- animaatioiden tyylilajin. Hän käyttää YouTube-tunnuksensa nimenä omaa nimeään, mutta hänet on tunnettu aiemmin myös nimimerkeillä Trapezoid, Trapezzoid ja Deporitaz (anagrammi Trapezoidista). Lisäksi hän on esiintyvä muusikko ja on tehnyt musiikkia muun muassa joihinkin Adventure Game Studiolla tehtyihin peleihin.View the profile of Trapezoid Cicierega asuu Kingstonissa, Massachusettsissa. == Videoista == Neil Cicerega (käyttäjätunnuksen nimi NeilCicierega) rekisteröityi YouTuben käyttäjäksi 21. maaliskuuta 2006 (käyttäjätunnuksen mukaan), minkä jälkeen hän on tuonut palveluun useita videoita. Hänen ensimmäiset videonsa eivät saavuttaneet palvelussa suurta suosiota eivätkä saaneet kunniavideon mainintaa, joita hänen videoilleen on nykyään annettu. Läpimurtonsa hän teki, kun lisäsi palveluun syyskuussa 2006 videon Potter Puppet Pals in Potions Class. Video on käsinukeilla tehty video, jossa esiintyy Harry Potter -kirjasarjan tunnetuimmat hahmot. Videoa oli katsottu helmikuuhun 2008 mennessä yli viisi miljoonaa kertaa, ja se on saanut kaksi kunniamainintaa. Seuraava "Potter Puppet Pals" -video Cicieregalta oli nimeltään Wizard Angst. Sitä oli katsottu helmikuuhun 2008 mennessä kymmenen miljoonaa kertaa eli lähes kaksi kertaa niin paljon aikaisempaa, ja se on saanut neljä kunniamainintaa. Tämän jälkeen muutkin käyttäjät ottivat Potter Puppetsin omaksi ideakseen, joskin jotkin videot ovat vain vanhoja videoita, joita on tuotu palveluun kopioina, ja osa on tehty tietokoneella, toisin kuin Cicieregan videot. Wizard Angstin jälkeen tuli uusi "Potter Puppet" -video nimeltä The Mysterious Ticking Noise, jota oli katsottu helmikuuhun 2010 mennessä yli 75 miljoonaa kertaa. Se voitti YouTube Video Awards 2007 -videokilpailussa parhaan komediavideon kategorian. Toistaiseksi uusin Cicieregan "Potter Puppet" -video on nimeltään "Wizard Swears", jota on katsottu helmikuuhun 2008 mennessä yli neljä miljoonaa kertaa. Huhtikuussa 2008 tuli uusi "Potter Puppets" -video nimeltä PPP School Is For Losers, huhtikuussa 2009 ilmestyi paljon odotettu Ron's Disease, ja heinäkuussa 2009 ilmestyi Snape's Diary. Cicierega on esiintynyt myös komediasarjassa New Kids on the Rock. == Lähteet == == Aiheesta muualla == * neilcic.com, Neil Cicieregan kotisivut * Animutation * Lemon Demon * Potter Puppet Pals * WikiLemon , epävirallinen Lemon Demon -wiki Luokka:Yhdysvaltalaiset tubettajat Luokka:Yhdysvaltalaiset muusikot Luokka:Vuonna 1986 syntyneet Luokka:Elävät henkilöt
Erik Gustaf Geijer

Erik Gustaf Geijer (12. tammikuuta 1783 Ransäter, Värmlanti – 23. huhtikuuta 1847 Tukholma) oli ruotsalainen kirjailija, runoilija, filosofi, historioitsija ja säveltäjä. Hän oli yksi ruotsalaisen romantiikan suurimmista vaikuttajista. Häntä pidetään myös yhtenä ruotsalaisen nationalismin isistä, ja vuodesta 1838 hän oli merkittävä liberalismin puolestapuhuja. Hän kävi koulua Karlstadin lukiossa, jossa hän aloitti 12-vuotiaana ja suoritti ylioppilastutkinnon Upsalan yliopistossa, jossa hän jatkoi opiskeluaan. 20-vuotiaana hän kirjoitti teoksensa "Äreminne över Sten Sture den äldre" ja sai siitä Ruotsin akatemian suuren palkinnon. Vuosina 1809–1810 hän teki opintomatkan Englantiin. Hänen merkittävimmät teoksensa ovat "Svea rikets hävder" ja "Svenska folkets historia". Geijer toimi historian professorina Uppsalan yliopistossa vuodesta 1817 ja nousi vuonna 1824 yhdeksi Ruotsin akatemian jäsenistä,hänen tuolinsa numero oli 14. Lisäksi hän toimi Uppsalan yliopiston rehtorina vuosina 1822, 1830, 1836 ja 1843–1844. Yliopistoviransa puolesta hän oli pappissäädyn edustaja säätyvaltiopäivillä vuosina 1828–1830 ja 1840–1841. Geijer oli myös kirjallisuusseura Götiska Förbundetin perustajajäsen ja seuran lehden Idunan päätoimittaja. Geijer toimi Johan Olov Wallinin ja Frans Mikael Franzénin kanssa läheisessä yhteistyössä virsikirjan uudistustyössä. Kuusi hänen kirjoittamaansa virttä julkaistiin vuonna 1812 ilmestyneessä virsikirjaehdotuksessa "Försök till Psalmer 1812", ja vielä virsikirjan valmistuessa 1818–1819 hän kirjoitti lisää virsiä. Häntä on kuvattu lahjakkaaksi, itsenäiseen luovuuteen pystyvänä ja rakastettavana runoilijana, joka virsissään poikkesi vallitsevan valistusajan filosofian etiikan ja estetiikan arvoista ja kirjoitti henkilökohtaisia virsiä joista voidaan löytää myös mystiikkaan liittyviä ajatuksia. Geijerin virsiä on Ruotsin kirkon vuoden 1986 virsikirjassa kaksiː virsi 140 "Du bar ditt kors, o Jesu mild", "Kun kannoit, Jeesus, ristisi" 1819. (Ruotsin kirkon virsikirjassa suom. Pekka Kivekäs 1995, säv. Darmstadt 1699) ja virsi 150 "Du segern oss förkunna"r, "Sait, Jeesus, täyden voiton" 1812 (Suom. Knut L. Lindström 1868, uud. Niilo Rauhala 1984 ja uud. suom. 1998, säv. kansansävelmä/Erfurt 1524). Sama virsi on Suomen ev. lut. kirkon virsikirjassa virsi 100 "Sait, Jeesus, täyden voiton" (Suom. Knut Legat Lindström 1868. sävelmä: Piae Cantiones 1582 / 1911). Ruotsalainen lääkäri ja harrastajasäveltäjä Carl Sjöberg (1861–1900) sävelsi Geijerin vuonna 1829 kirjoittaman runon "Tonerna" yksinlauluksi, josta on tullut hyvin suosittu muun muassa tenori Jussi Björlingin esittämänä.Toivo Haapanen ym. (toim.): Musiikin tietokirja (2. painos), s. 456. Helsinki: Otava, 1957. == Lähteet == Luokka:Ruotsalaiset filosofit Luokka:Ruotsalaiset kirjailijat Luokka:Ruotsalaiset runoilijat Luokka:Ruotsin akatemian jäsenet Luokka:Ruotsalaiset virsirunoilijat Luokka:Vuonna 1783 syntyneet Luokka:Vuonna 1847 kuolleet
Lunarcop

Lunarcop on vuonna 1994 ensi-iltansa saanut yhdysvaltalainen toimintaelokuva. Elokuvan ohjasi Boaz Davidson ja käsikirjoitti Terrence Paré. Pääosassa esiintyi Michael Paré. == Juoni == Eräs moottoripyörällä ajava poliisi lähetetään kuusta maaplaneetalle pysäyttämään erään seerumin levitystä, jonka hän uskoo tuhoavan koko maapallon. == Näyttelijät == Luokka:Vuoden 1994 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset tieteiselokuvat Luokka:Yhdysvaltalaiset independent- elokuvat
Kiinteistöosakeyhtiö

Kiinteistöosakeyhtiö (lyhenne KOY, kiint.oy tai kiint.oy.) on osakeyhtiö, jonka toiminta perustuu kiinteistön hallintaan ja omistukseen. Kiinteistö voi olla mm. tehdas-, liike- tai asuinhuoneistoja käsittävä rakennus. Kiinteistöosakeyhtiö ei sinänsä ole itsenäinen yhtiömuoto, vaan se toimii kuten mikä tahansa osakeyhtiö.Omataloyhtiö.fi: Kiinteistöosakeyhtiöt Tavallinen kiinteistöosakeyhtiö poikkeaa keskinäisestä kiinteistöosakeyhtiöstä ja asunto-osakeyhtiöstä. Niiden osakkeet antavat oikeuden huoneiston tai muun tilan hallinnointiin. Kiinteistöosakeyhtiössä näin ei ole. == Katso myös == * Keskinäinen kiinteistöosakeyhtiö == Lähteet == Luokka:Kiinteistöoikeus Luokka:Osakeyhtiöt
Low (Testamentin albumi)

Low on thrash metal -yhtye Testamentin vuonna 1994 julkaistu kuudes studioalbumi. Se on yhtyeen ensimmäinen albumi jolla soittavat kitaristi James Murphy ja rumpali John Tempesta. ==Kappaleet== # # # # # # # # # # # # ==Kokoonpano== *Chuck Billy – laulu *Eric Peterson – kitara *James Murphy – kitara *Greg Christian – basso *John Tempesta – rummut == Aiheesta muualla == * * Luokka:Vuoden 1994 albumit Luokka:Testamentin albumit
Nauplios (argonautti)

Nauplios () oli kreikkalaisessa mytologiassa Euboian kuningas Klytoneuksen poikaApollonios Rhodios: Argonautika 1.133-138 (engl. käännös) ja naimisissa joko Klymenen, Filyran tai Hesionen kanssa. Puolisonsa kanssa hän sai lapset Palamedes, Oiaks ja Nausimedon.Apollodoros: Bibliotheke ('Kirjasto') 2.1.5 (engl. käännös) Kreetan kuninkaan Katreuksen saatua oraakkelilta ennustuksen, jonka mukaan joku hänen lapsistaan murhaisi hänet, hän kauhuissaan antoi tyttärensä Airopen ja Klymenen Naupliokselle myytäväksi kaukaiseen maahan. Nauplios antoi Airopen vaimoksi Pleistheneelle ja nai itse Klymenen. Heidän pojistaan Palamedes juonittiin näyttämään petturilta Troijan sodassa ja kivitettiin kuoliaaksi. Nauplios piti poikansa tuomiota epäoikeudenmukaisena ja katkeroituneena vannoi kostoa kuningas Agamemnonille ja muille Kreikan sotapäälliköille. Kreikkalaisten purjehtiessa takaisin kotiinsa Troijasta Nauplios sytytti merkkitulia Euboian vuoristolle, jolloin monet laivoista erehtyivät pitämään niitä jo perille päässeiden heille avuksi laittamina merkkeinä, jolloin laivat haaksirikkoutuivat petolliselle rannikolle, ja niiden miehistöt saivat surmansa.Quintus Smyrnaeus, Troijan tuho xiv.664–658 (engl. käännös)Hyginus: Fabulae cxvi (engl. käännös)Apollodoros: Bibliotheke ('Kirjasto') Epitomi.6.7 (engl. käännös) Tämän lisäksi hän lähetti valheellisia viestejä Troijassa taistelevien sotureiden puolisoille saaden heidät – mukaan lukien Agamemnonin puoliso Klytaimnestra ja Idomeneuksen puoliso Meda – siten uskottomiksi miehilleen näiden poissa ollessa.Apollodoros: Bibliotheke ('Kirjasto') Epitomi.6.9 (engl. käännös) Nauplios osallistui myös argonauttien retkeen.Hyginus: Fabulae xiv (engl. käännös) Hänen kerrottiin olleen ensimmäinen, joka havaitsi Ison karhun tähdistön.Theon Aleksandrialainen: ad Aratos Faenomena 27 Nauplios sekoittuu ajoittain antiikin kirjoituksissa saman nimisen esi-isänsä kanssa.Strabon: Geografia 8.6.1 (engl. käännös) == Lähteet == Luokka:Argonautit
Joe Carter

Joseph Christopher ”Joe” Carter (s. 7. maaliskuuta 1960 Oklahoma City, Oklahoma, Yhdysvallat) on yhdysvaltalainen baseballpelaaja. Hän pelasi Major League -tasolla vuosina 1983–1998. Carter oli viidesti tähdistöottelijana ja voitti Silver Slugger Awardin vuosina 1991 ja 1992. Hän kuului myös World Series -voittajiin vuosina 1992 ja 1993. == Ammattilaisseurat == * Chicago Cubs (1983) * Cleveland Indians (1984–1989) * San Diego Padres (1990) * Toronto Blue Jays (1991–1997) * Baltimore Orioles (1998) * San Francisco Giants (1998) == Lähteet == Luokka:Yhdysvaltalaiset baseballpelaajat Luokka:Vuonna 1960 syntyneet Luokka:Elävät henkilöt
Chitra Banerjee Divakaruni

pienoiskuva|Chitra Banerjee Divakaruni. Chitra Banerjee Divakaruni (s. 1956) on intialaissyntyinen runoilija ja kirjailija. Hänen teoksiaan on käännetty yli kymmenelle kielelle. Hän asuu Yhdysvalloissa ja opettaa yliopistossa luovaa kirjoittamista. Luokka:Yhdysvaltalaiset kirjailijat Luokka:Yhdysvaltalaiset runoilijat Luokka:Vuonna 1956 syntyneet Luokka:Elävät henkilöt
Gen Tomii

Gen Tomii (s. 30. toukokuuta 1973) on japanilainen entinen yhdistetyn hiihtäjä. Tomii aloitti uransa vuonna 1998. Tomii kilpaili kaksissa olympialaisissa, joissa hänen paras sijoituksensa oli viides Naganon olympialaisten viestissä. Hänen paras henkilökohtainen sijoituksensa olympialaisissa oli 33. normaalimatkalla Salt Lake Cityssä 2002. Maailmancupissa Tomiin paras sijoitus oli viides, jonka hän saavutti vuonna 1998 Lahden osakilpailussa. Hän kilpaili pääosin maailmancupin B-kiertueella, jossa hän sijoittui kolmanneksi viidessä osakilpailussa. Luokka:Japanilaiset yhdistetyn hiihtäjät Luokka:Vuonna 1973 syntyneet Luokka:Elävät henkilöt
Erwin Bauer

Erwin Bauer (17. heinäkuuta 1912 Stuttgart - 3\. kesäkuuta 1958 Köln) oli saksalainen Formula 1 -kuljettaja joka ajoi yksityistä Veritas -autoa ainoassa Grand Prix-kilpailussaan. Bauer tuli kuuluisaksi saavuttaessaan suorituskyvyttömällä Lotuksellaan neljännen sijan vuoden 1954 Nürburgringin tuhannen kilometrin ajossa, ja tuomalla Lotukselle yhden sen ensimmäisistä menestyksistä. Hänen ainoa Formula 1 -osakilpailunsa oli vuoden 1953 Saksan Grand Prix Nürburgringin radalla. Hänen kilpailunsa päättyi keskeytykseen. Bauer sai surmansa vuonna 1958 Nürburgringin tuhannen kilometrin ajossa ajaessaan Ferrari 500 TRC:llä. Ylitettyään maaliviivan 10. sijalla hän luuli, että on ajettava vielä yksi kierros ja jatkoi kilpailunopeudella. Hän väisti hidastavaa autoa ulkokautta ja ajautui puuhun. Bauer kuoli vammoihinsa kaksi päivää myöhemmin. ==Lähteet== Luokka:Saksalaiset Formula 1 -kuljettajat Luokka:Moottoriurheilussa surmansa saaneet kuljettajat Luokka:Vuonna 1912 syntyneet Luokka:Vuonna 1958 kuolleet
C.J. Hunter

Cottrell James Hunter III (14. joulukuuta 1968 Washington D.C., Yhdysvallat – 28. marraskuuta 2021) oli yhdysvaltalainen kuulantyöntäjä ja valmentaja. Atlantan olympialaisissa 1996 Hunter sijoittui seitsemänneksi. MM-kilpailuissa Hunter voitti kultaa Sevillassa 1999 ja sai pronssia Ateenassa 1997. Sisäratojen MM-kilpailuissa hän sai hopeaa Barcelonassa 1995. Menestyksestään huolimatta Hunter tunnettiin ehkä parhaiten doping-skandaalistaan BALCO- laboratorion kanssa. Hän jäi kiinni dopingin käytöstä vuonna 2000. Hunter työnsi ennätyksensä 21,87 m Yhdysvaltojen olympiakarsinnassa vuoden 2000 olympialaisiin. Hunter oli naimisissa vuosina 1998–2002 olympiajuoksija Marion Jonesin kanssa. Kimberly Kendrickin kanssa Hunterilla oli kaksi lasta, Ahny ja Cory. Cory pelaa amerikkalaista jalkapalloa UNC Pembrokessa. ==Lähteet== Luokka:Yhdysvaltalaiset kuulantyöntäjät Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat Luokka:Vuonna 1968 syntyneet Luokka:Vuonna 2021 kuolleet
Don Beauman

Donald Bentley Beauman (26. heinäkuuta 1928 Farnborough, Hampshire - 9\. heinäkuuta 1955 Rathnew, Irlanti) oli brittiläinen Formula 1 -kuljettaja joka osallistui yhteen Grand Prix -kilpailuun. Beauman teki nimeä itselleen urheiluautokilpailuissa, ja lähti Formula 1:siin vuonna 1954 Connaught A-Type -autolla, jota sponsoroi rikas Sir Jeremy Boles. Hän sijoittui 11:nneksi 1954 Britannian Grand Prix:ssa Silverstonen radalla. Hän saavutti kohtalaista menestystä Formula 2:ssa, kuten useita kolmansia ja neljänsiä sijoja toisen sijan Madgwick Cup -kilpailussa Goodwoodin radalla. Vuonna 1955, viikonloppuna ennen Britannian Grand Prix:ta, hän kuoli onnettomuudessa Leinster Trophy -kilpailussa. ==Tilastot ja saavutukset F1-sarjassa== Vuosi Talli Malli Moottori 1 2 3 4 5 6 7 8 9 Sijoitus Pisteet 1954 Sir Jeremy Boles (yksityinen Connaught) Connaught A Type Lea-Francis S4 ARG 500 BEL FRA GBR 11 GER SUI ITA ESP - 0 == Lähteet == Luokka:Brittiläiset Formula 1 -kuljettajat Luokka:Vuonna 1928 syntyneet Luokka:Vuonna 1955 kuolleet Luokka:Moottoriurheilussa surmansa saaneet kuljettajat
Isiemme liput

Isiemme liput (Flags of Our Fathers) on vuonna 2006 valmistunut yhdysvaltalainen sotaelokuva, jonka on ohjannut Clint Eastwood ja käsikirjoittaneet William Broyles Jr. sekä Paul Haggis. Elokuva perustuu James Bradleyn ja Ron Powersin kirjaan Flags of Our Fathers, joka kertoo siitä, kuinka kuusi sotilasta kohotti lipun Iwo Jimalle Iwo Jiman taistelussa. Eastwood ohjasi samana vuonna myös sotaelokuvan Kirjeitä Iwo Jimalta, joka kertoo taistelusta japanilaisten näkökulmasta. == Rooleissa == == Arvioita == Turun Sanomien Tapani Maskulan mukaan Isiemme liput paljastaa sodan raadollisuuden sekä taistelukentällä että päättäjien kabineteissa. Se näyttää, miten konniksi tai sankareiksi tullaan täysin sattumanvaraisesti, riippuen siitä, sattuuko olemaan oikeassa vai väärässä paikassa. Hänestä Clint Eastwood rikkoo taitavasti kronologista kerrontaa mutta herkuttelee liikaa digitaalisella tekniikalla joukkokohtauksissa. == Lähteet == Luokka:Vuoden 2006 yhdysvaltalaiset elokuvat Luokka:Toiseen maailmansotaan pohjautuvat elokuvat Luokka:Yhdysvaltalaiset sotadraamat Luokka:Clint Eastwoodin ohjaamat elokuvat Luokka:Steven Spielbergin tuottamat elokuvat
Neulaviulu

Neulaviulu on baijerilaisen Johann Wilden keksimä kitkaidiofoninen soitin. Soittimen synnyinvuodeksi mainitaan 1740 tai 1744. Neulaviulussa on puoliympyrän muotoinen kaikupohja, jonka laidassa on pystysuoria neuloja. Neulat voivat olla metallisia, lasisia tai puisia. Neulaviulua soitetaan hartsatulla jousella, jolla neuloja hangataan voimakkaasti. Sävelkorkeus riippuu neulan pituudesta: lyhyemmästä neulasta syntyy korkeampi ääni. Soittimesta on säilynyt varhaisia kappaleita ainakin Berliinissä, jossa on kaksi puolikuunmuotoista eri kokoista kaikupohjaa päällekkäin terassien tapaisesti. Ylemmässä on kaksi riviä rautaneuloja, joista ylempi muodostaa diatonisen asteikon ja alemmassa on puolisävelaskeleet. Soittimessa on kellon kaltainen sointi, mutta sen tekniset ja musiikilliset mahdolliset ovat varsin rajalliset. Varhainen neulaviulu löytyy myös Venetsiasta, Musei Civici Venezianin kokoelmista. Neulaviuluja käytettiin eritoten Saksassa ja Ruotsissa. Soittimen ainoa tunnettu virtuoosi oli böömiläinen muusikko nimeltä Senal, joka kiersi Saksassa soittamassa neulaviulua noin 1780–1790-luvuilla. == Lähteet == == Aiheesta muualla == *Ranskankielinen kuvaus kuvan kera, "Violon de fer" Luokka:Idiofonit
Tom Belsø

Tom Belsø (27. elokuuta 1942 Gladsaxe, Kööpenhamina, Tanska – 11. tammikuuta 2020) oli tanskalainen kilpa-autoilija. Hän aloitti vakioautokilpailuissa, mutta ryhtyi ajamaan Formula 2:ta vuonna 1972, parhaana saavutuksenaan neljäs sija Albi Grand Prix'ssä. Vuonna 1973 hän ajoi Lolaa Formula 5000 -sarjassa. Hän ajoi myös Formula 1:ssä Frank Williams Racing Carsin Iso Marlborolla Ruotsin Grand Prix'n aika-ajoissa, mutta ei voinut lähteä kilpailuun koska hänen sponsorirahansa eivät saapuneet. Vuonna 1974 hän yritti neljä kertaa päästä kilpailuun Williamsilla, mutta onnistui vain Etelä-Afrikassa ja Ruotsissa, joista parhaimmaksi tulokseksi jäi Ruotsin osakilpailun kahdeksas sija. ==Formula 1 -tulokset== Vuosi Talli Valmistaja Moottori 1 2 3 4 5 6 7 8 9 10 11 12 13 14 15 Sijoitus Pisteet Frank Williams Racing Cars Iso-Marlboro IR Cosworth V8 ARG BRA RSA ESP BEL MON SWE FRA GBR NED GER AUT ITA CAN USA - 0 Frank Williams Racing Cars Iso-Marlboro FW Cosworth V8 ARG BRA RSA ESP BEL MON SWE NED FRA GBR GER AUT ITA CAN USA - 0 == Lähteet == * === Viitteet === Luokka:Tanskalaiset Formula 1 -kuljettajat Luokka:Vuonna 1942 syntyneet Luokka:Vuonna 2020 kuolleet
Edward Porter Alexander

Edward Porter Alexander (26. toukokuuta 1835 – 28. huhtikuuta 1910) oli yhdysvaltalainen insinööri, Yhdysvaltain armeijan sotilas, etelävaltioiden kenraali Yhdysvaltain sisällissodassa, ja myöhemmin rautatiejohtaja, farmari ja kirjailija. Hänet muistetaan parhaiten upseerina, joka johti tykistökeskitystä ennen Pickettin hyökkäystä Gettysburgin taistelun kolmantena päivänä, mutta hänet tunnetaan myös signaalin varhaisesta käyttämisestä ja tiedustelupallojen käyttämisessä taistelussa, ja on hyvin tunnettu sodan jälkeisistä muistelmistaan ja sodan analyysistä. Alexander syntyi Washingtonissa Georgian osavaltiossa. Hän valmistui West Pointista 1857, kolmantena luokastaan ja sai nimityksen toiseksi luutnantiksi insinööreihin. Hän opetti vähän aikaa akatemiassa, ja palveli Utahin sodassa Albert Sidney Johnstonin alaisena. Hän nai Bettie Masonin vuonna 1859. Sisällissodan alettua hän liittyi konfederaation armeijaan insinöörikapteenina. Hänestä tuli konfederaation Potomacin armeijan pääinsinööri ja signaaliupseeri 3. kesäkuuta 1861. Ensimmäisessä Bull Runin taistelussa hän teki historiaa välittämällä ensimmäisen viestin taistelussa merkkilipuilla pitkän matkan päähän. Hän näki "Signal Hilliltä" Manassasista Unionin joukkojen liikkeet, ja välitti tiedot prikaatille, jota johti eversti Nathan "Shanks" Evans, "Katsokaa vasemmalle, asemanne on kääntynyt", mikä merkitsi että vihollisen hyökkäys vasenta sivustaa vastaan oli odotettavissa. Saatuaan samanlaisen viestin kenraalit Beauregard ja Joseph E. Johnston lähettivät vahvistuksia, mikä käänsi tilanteen konfederaation vahvuudeksi. Alexander ylennettiin majuriksi 1. heinäkuuta ja everstiluutnantiksi 31. joulukuuta 1861. Hän osallistui toisen Bull Runin, Antietamin, Fredericksburgin, Chancellorsvillen, Gettysburgin, Chickamaugan ja Petersburgin taisteluihin. Hän yleni everstiksi 5. joulukuuta 1862. Gettysburgin taistelussa hän komensi 150-170 tykin kaksituntista keskitystä ennen katastrofaalista Pickettin hyökkäystä. 26. helmikuuta 1864 hänet ylennettiin prikaatinkenraaliksi. Petersburgin piirityksessä tarkka- ampuja haavoitti häntä olkapäähän. Appomattoxin käräjätalolla hän ehdotti Leelle sissisodan aloittamista, mutta Lee kieltäytyi ehdotuksesta ja valitsi mieluummin antautumisen. Alexander pahoitteli päätöstä muistelmissaan. Sodan jälkeen Alexander työskenteli matemaatikkona ja rautateillä. Hän kuoli Savannahissa Georgiassa ja hänet on haudattu Magnolian hautausmaahan Augustaan. == Aiheesta muualla == Luokka:Yhdysvaltojen sisällissodan etelävaltioiden kenraalit Luokka:Yhdysvaltalaiset insinöörit Luokka:Yhdysvaltalaiset kirjailijat Luokka:Vuonna 1835 syntyneet Luokka:Vuonna 1910 kuolleet
Hiljainen kaksintaistelu

Hiljainen kaksintaistelu on Akira Kurosawan ohjaama elokuva vuodelta 1949. Siinä on mielenkiintoisia, kenties ajan henkeä kuvaavia yhteyksiä Mika Waltarin Suureen Illusioniin ja Michael Arlenin Vihreään hattuun. Antibioottien yleistymisen myötä ”parantumaton, tappava tauti” menetti hohtoaan, mutta AIDSin tulon myötä teos tuli ajankohtaisemmaksi. Hiljaisessa kaksintaistelussa nuori lääkäri työskentelee isänsä klinikalla pahamaineisessa kaupunginosassa. Hän saa vahingossa potilaan verestä syfilistartunnan. Suojellakseen morsiantaan hän purkaa kihlauksensa ja päättää hoitaa itseään salaa. == Näyttelijät == == Lähteet == Luokka:Akira Kurosawan ohjaamat elokuvat Luokka:Vuoden 1949 japanilaiset elokuvat Luokka:Japanilaiset mustavalkoelokuvat Luokka:Elokuvat terveydenhoidosta
Risto Saarinen

Risto Juhani Saarinen (s. 7. kesäkuuta 1959 Helsinki) on Helsingin yliopiston ekumeniikan professori vuodesta 2001 lähtien. Saarinen väitteli teologian tohtoriksi 1988 ja filosofian tohtoriksi 1994. Hän oli priimustohtori Helsingin yliopiston teologisen tiedekunnan promootiossa 1990, ja samana vuonna hänelle myönnettiin Suomalaisen Tiedeakatemian väitöskirjapalkinto. Ennen nimitystään ekumeniikan professoriksi Saarinen on hoitanut Helsingin yliopistossa sosiaalietiikan professuuria 1992–1993 ja 2001–2003. Vuosina 2002–2007 hän johti mielen historiaa koskevan Suomen Akatemian rahoittaman huippuyksikön keskiaikaan erikoistunutta tutkimusprojektia. Strasbourgissa Saarinen on toiminut Luterilaisen maailmanliiton ylläpitämän Ekumeenisen instituutin (Centre d’Etudes Œcuméniques) tutkijaprofessorina 1994–1999 ja vierailevana professorina 2003–2007. Viranhoitoon on kuulunut tutkimus- ja julkaisutoiminnan lisäksi asiantuntijajäsenyys lukuisissa ekumeenisissa neuvotteluissa sekä Luterilaisen maailmanliiton yleiskokouksissa ja työryhmissä. Professori Saarinen on ollut Suomalaisen Tiedeakatemian jäsen vuodesta 1999. Hänet kutsuttiin Academia Europæan jäseneksi vuonna 2015. == Julkaisut == === Teologia === * Saarinen, Risto (toim.): Philipp Melanchtonin Ydinkohdat - Kristikunnan klassikkoja 4, 1986. Helsinki: Suomen Luterilainen Evankeliumiyhdistys (SLEY). * * * * * * * * * * * * * * * * === Proosa === * * ==Lähteet== == Aiheesta muualla == * Risto Saarinen Tuhat- tutkimustietokannassa. Luokka:Helsingin yliopiston professorit Luokka:Helsingin yliopiston dekaanit Luokka:Vuonna 1959 syntyneet Luokka:Elävät henkilöt Luokka:Suomalaiset professorit Luokka:Academia Europæan jäsenet
Timo Murama

Timo Kaapo Arthur Murama (alun perin Moberg, 15. lokakuuta 1913 Rovaniemi – 17. tammikuuta 1981 Rovaniemi) oli suomalainen mäkihyppääjä ja yhdistetyn hiihtäjä. Murama sijoittui vuonna 1936 Garmisch-Partenkirchenin olympialaisissa seitsemänneksi yhdistetyn kilpailussa ja 24:nneksi mäkihypyssä.https://www.sports-reference.com/olympics/athletes/mu/timo- murama-1.html Lahden MM-kisoissa 1938 hän sijoittui yhdistetyssä kymmenenneksi sekä Cortina d'Ampezzon MM-kisoissa 1941 yhdistetyssä viidenneksi ja mäkihypyssä 15:nneksi. Cortina d'Ampezzon kisojen MM-arvo peruttiin myöhemmin. Ounasvaaran Hiihtoseuraa ja Rovaniemen Urheilijoita edustanut Murama voitti kotikaupungissaan Ounasvaaran kisoissa yhdistetyn vuosina 1935, 1938, 1939 ja 1941 sekä mäkihypyn vuosina 1937–1939. Hän teki ensimmäisenä Suomessa yli 70 metrin hypyn yltäessään Rovaniemellä Pöyliövaaran mäessä 71 metriin 20. helmikuuta 1937. Hän voitti Puijon kisoissa yhdistetyn vuonna 1937 sekä sijoittui Salpausselän Kisoissa toiseksi vuosina 1936 ja 1937. Murama oli sittemmin urheiluvälinemyymälän omistaja Rovaniemellä. == Lähteet == == Aiheesta muualla == * Luettelo SHL:n hiihto- ja mäenlasku- sekä yhdistetyn kilpailun merkin suorittaneista henkilöistä 1941, Ounasvaaran hiihtoseura Luokka:Suomalaiset yhdistetyn hiihtäjät Luokka:Suomalaiset mäkihyppääjät Luokka:Vuonna 1913 syntyneet Luokka:Vuonna 1981 kuolleet
Demonic

Demonic on thrash metal -yhtye Testamentin vuonna 1997 julkaistu seitsemäs studioalbumi. Albumilla on kuultavissa aikaisempaa enemmän vaikutteita death metal -musiikista. ==Kappaleet== # # # # # # # # # # # ==Kokoonpano== *Chuck Billy – laulu *Eric Peterson – kitara *Derrick Ramirez – basso *Gene Hoglan – rummut *Glen Alvelais – kitara kappaleessa New Eyes of Old == Aiheesta muualla == * * Luokka:Vuoden 1997 albumit Luokka:Testamentin albumit
Johann Wilde

Johann Wilde (s. Baijeri) oli baijerilainen viulunsoittaja ja muusikko 1700-luvulla, joka keksi neulaviulun ja antoi osaltaan alkusysäyksen harmonin ja harmonikan varhaisten esimuotojen kehittämiselle. == Ura == Wilden tiedetään olleen baijerilaissyntyinen. Hän keksi neulaviulun, lähteistä riippuen joko 1740 tai 1744. Johann Wilde vaikutti Pietarissa vuodet 1741–1764, jolloin hän oli pääasiassa orkesteriviulistina. Hän tuli tunnetuksi hankittuaan haltuunsa kiinalaiset suu-urut, joita soittamalla hän sai suurta suosiota kaupungin seurapiireissä. Christian Kratzensteinin kerrotaan kuulleen Wilden suu-urkujen soittoa Pietarissa. Kratzenstein viehättyi kuulemaansa vapaalehdykkäsoittimeen niin, että hän alkoi kehitellä omaa versiota eteenpäin, josta lähtenyt kehitys lopulta johti palkeella ja urkukoskettimistolla varustettuun Kirsnikin harmonicaan sekä Georg Voglerin kehittämään harmoninkaltaiseen soittimeen, organochordiumiin. == Lähteet == Luokka:Saksalaiset muusikot
Forest (yhtye)

Forest oli venäläinen kansallissosialistista black metalia soittava yhtye. Sen perustivat vuonna 1994 Kaldrad ja Dagorath sivuprojektikseen, josta yhtye on myöhemmin itsenäistynyt omaksi kokonaisvaltaiseksi yhtyeeksi. Yhtye kuuluu yhdessä Branikaldin, Nitbergin, Raven Darkin ja Rundagorin kanssa BlazeBirth Hall-nimiseen ryhmittymään. Yhtyeen nimi tarkoittaa suomeksi metsää. == Historia == Kaldrad ja Dagorath perustivat Forestin vuonna 1994 yhdessä. Yhtyeen idea syntyi perustajien yhteisestä matkasta vanhoissa metsissä sijainneissa pitkään unohduksissa olleille vanhoille uhrauspaikoille. Metsien ainutlaatuinen ilmapiiri sekä menneisyyden haamut inspiroivat molempia yhtyeen perustajia ja heti paluun jälkeen, syksyllä 1994 debyyttidemo sävellettiin ja nauhoitettiin. Puolet demon kappaleista ei ollut edes black metalia. Demo nauhoitettiin vain läheisimmille ystäville, eikä sitä ikinä levitetty kovin laajalle. Kuitenkin demon kappale "Winter Howl" on sisällytetty heidän myöhemmälle, vuonna 1996, julkaistulle demolleen kuten myös Like a Shade upon This Land joka tosin oli uudelleen nauhoitettu. Niistä päivistä lähtien Forestin musiikkia voisi kuvailla Norjalaistyyliseksi black metaliksi, Darkthronemaisine melodioineen ja Isengardmaisine puhtaine vokaaleineen yhdistettynä ainutlaatuiseen tunnelmaan. Demonauhan ja ensimmäisen albuminsa Forestin jälkeen yhtye julkaisi toisen albuminsa Like a Blaze above the Ashesin vuonna 1997 , joka oli nauhoitettu samalla kokoonpanolla kuin aikaisemmatkin tuotokset. Kolmannella albumilla Foredooming the Hope for Eternity (1998) yhtyeeseen liittyi Ulv Gegner Irminsson Raven Darkista. Muutama kuukausi tämän jälkeen Dagorath pakotettiin pakenemaan kotikaupungistaan ja nykyään hänen olinpaikastaan ei ole tietoa, eikä tiedetä onko hän edes elossa. Näiden tapahtumien jälkeen vuonna 1999 Wizard erotettiin ja yhtyeeseen liittyi Ransverdi, jonka jälkeen yhtye nauhoitti neljännen kokopitkänsä As a Song in the Harvest of Griefin. Tämän jälkeen yhtye vaihtoi nimensä Vargleideksi, vuoden 2000 aikana yhtye nauhoitti tällä nimellä 2 kokopitkää When Only Dust, Ashes and the Fornicated Earth is Left Behind...:n ja To the Flame of the New Dayn. Vargleide ajautui entistä raaemmaksi ja aggressiivisemmaksi verrattuna Forestiin. Vuonna 2000 rumpali Ransverdi erotettiin yhtyeestä. Vuonna 2005 Forest otti taas käyttöön alkuperäisen nimensä ja julkaisi In the Flame of Gloryn, joka sisälsi muun muassa coverin Absurdin kappaleesta Deep Dark Forest. Myöhemmin vuonna 2005 Ulv Gegner löydettiin kuolleena ja itse yhtye asettui tämän takia toistaiseksi tauolle. == Diskokrafia == === Kokopitkät === * Forest (1996) * Заревом Над Прахом (1997) * Обрекая Надежду на Вечность (1998) * Песнью в Жатве Горя (1999) * В Пламени Славы (2005) === Splitit === * Hammerkrieg (2004) Nitbergin, Rundagorin ja Branikaldin kanssa == Aiheesta muualta == * * * Luokka:Venäläiset black metal -yhtyeet Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit
Josef Schwammberger

Josef Franz Leo Schwammberger (14. helmikuuta 1912 Brixen, Etelä-Tiroli – 3. joulukuuta 2004 Hohenaspergin vankilasairaala Ludwigsburg) oli SS-upseeri natsi-Saksassa. Toisen maailmansodan aikana Schwammberger oli komentajana useilla SS:n pakkotyöleireillä Krakovan alueella (elokuusta 1942 kevääseen 1944). 1948-1987 Schwammberger eli piileskelemässä Argentiinassa. Viimein 1987 hänet luovutettiin Saksaan; hänen kiinniottamisensa maksoi Baden-Württembergin valtiolle hieman alle 500 000 Saksan markkaa. Oikeudenkäynnissään, mikä kesti lähes vuoden (1991-1992) Schwammberger kiisti syyllistyneensä rikoksiin mistä häntä syytettiin; hän yksinkertaisesti myönsi että "Ghetto A" vietiin Przemyślin leiriin. 18. toukokuuta 1992 hänet tuomittiin Stuttgartin alueen oikeudessa (Landgericht) elinkautiseen vankeuteen, minkä hän kärsi Mannheimissa. Hänet tuomittiin syylliseksi seitsemään murhaan ja 32 avunantoon murhaan. Elokuussa 2002 Mannheimin alueoikeus hylkäsi armahduspyynnön hänen erikoisen raakojen rikostensa vuoksi, hänen todettiin syyllistyneen rasistisiin murhiin, jotka perustuivat vihaan juutalaisia kohtaan. Hänen vaimonsa Käthe Schwammberger kuoli 2003 87-vuotiaana Argentiinassa. Josef Schwammberger itse kuoli 92-vuotiaana vankilassa 2004. Hänet saattoi oikeuden eteen Simon Wiesenthal. Luokka:SS-sotilaat Luokka:Etelätirolilaiset henkilöt Luokka:Vuonna 1912 syntyneet Luokka:Vuonna 2004 kuolleet
Emanuel Schäfer

Emanuel Schäfer (20. huhtikuuta 1900 – 4. joulukuuta 1974) oli Reinhard Heydrichin alainen SS-upseeri toisen maailmansodan aikana natsi-Saksassa. Hänen korkein arvonsa SS-Oberführer. Schäfer syntyi Hultschinissa (Hlučín) Sleesian provinssissa. Hän palveli ensimmäisessä maailmansodassa kenttätykistörykmentissä. Sodan jälkeen hän liittyi oikeistolaiseen Freikorpsin ryhmään Marinebrigade Ehrhardtiin ja 1925–1928 Stahlhelmiin. Hän kääntyi katolilaisesta protestantiksi 1928. Schäfer liittyi SA:han 1933 ja nimitettiin ryhmänjohtajaksi 20. huhtikuuta 1933. Hän oli Sicherheitsdienstin (SD) aktiivinen jäsen SS:n turvallisuuspalvelussa jo 1933 ja liittyi SS:ään syyskuussa 1936. Schäfer otti osaa keskusteluun Berliinissä 21. syyskuuta 1939 Heydrichin, Adolf Eichmannin ja valtakunnan turvallisuustoimiston johtajien kanssa. Toisen maailmansodan aikana hän oli turvallisuuspoliisin päällikkönä Serbiassa. Sodan jälkeen hänet tuomittiin Saksassa kuudeksi ja puoleksi vuodeksi vankeuteen 6 280 naisen ja lapsen murhaamisesta kaasulla. Luokka:SS- sotilaat Luokka:Sotarikoksista vankeuteen tuomitut Luokka:Vuonna 1900 syntyneet Luokka:Vuonna 1974 kuolleet
Rate Your Music

Rate Your Music on vuonna 2000 perustettu verkkopalvelu, jonka käyttäjät voivat arvostella sivuston tietokannassa olevia musiikkialbumeja, singlejä, EP-levyjä, videoita ja bootleg-julkaisuja. Arvosteluista saatua tietoa käytetään erilaisten listojen muodostamiseen ja musiikkisuositusten antamiseen. Palvelun käyttäjät voivat itse lisätä puuttuvia julkaisuja tietokantaan. ==Aiheesta muualla== *Rateyourmusic.com Luokka:Musiikkisivustot Luokka:Tietokannat Luokka:Yhdysvaltalaiset verkkosivustot
Vuorela

Vuorela tai Wuorela voi viitata seuraaviin asioihin: == Maantieteellisiä paikkoja == *Vuorela, Siilinjärvi *Vuorela, Espoo == Henkilöitä == Seuraavilla suomalaisilla henkilöillä on sukunimenä Vuorela: *Ari Vuorela (s. 1966), estejuoksija *Einari Vuorela (1889–1972), runoilija *Erkki Vuorela (1913–1977), runoilija *Esko Vuorela (1942–2018), taloustieteilijä, professori *Essi Wuorela (s. 1971), laulaja *Irmeli Vuorela (1938–2012), geologi *Jaakko Vuorela (1910–1940), taistelulentäjä *Jesse Vuorela (s. 2002), jääkiekkoilija *Joonas Vuorela, juontaja ja toimittaja *Jouko Vuorela (s. 1963), jalkapalloilija *Lauri Vuorela (1913–1999), meteorologi, professori ja ylijohtaja *Lilli Vuorela (1914–2009), kirjailija *Markus Vuorela (s. 1996), maastohiihtäjä *Mikko Vuorela (s. 1967), jalkapalloerotuomari *Noora Vuorela (s. 1994), salibandymaalivahti *Paula Vuorela (s. 1996), tanssija, koreografi ja tanssinopettaja *Seita Vuorela (1971–2015), kirjailija, luovan kirjoittamisen opettaja ja valokuvaaja *Teemu Vuorela (s. 1994), kilpauimari *Timo Vuorela (1941–2021), toimittaja ja ulkomaankirjeenvaihtaja *Toivo Vuorela (1906–1979), kuvataiteilija *Toivo Vuorela (1909–1982), kansatieteilijä *Ulla Vuorela (1945–2011), sosiaaliantropologian professori *Ville Vuorela (s. 1973), roolipelikirjailija ja pelisuunnittelija. === Kuvitteellisia henkilöitä === *Oliver Vuorela, televisiosarjassa Salatut elämät *Sebastian Vuorela, televisiosarjassa Salatut elämät == Muita merkityksiä == *Vuorelan Liikenne, linja-autoyritys *Vuorelan koulukoti, koulukoti Vihdissä *Vuorelan seisake, seisake Humppilassa *Vuorela, työväentalo Viialassa.
Christian Kratzenstein

Christian Gottlieb Kratzenstein (30. tammikuuta 1723 Wernigerode, Preussi − 6. heinäkuuta 1795 Frederiksberg, Tanska) oli preussilais-tanskalainen professori, lääkäri ja luonnontieteilijä. == Tausta == Christian Gottlieb syntyi Wernigerodenin yläkouluopettaja Thomas Andreas Kratzensteinin ja Maria Elisabeth o.s. Mannesenin perheeseen. Hän osoitti kiinnostusta luonnontieteisiin jo nuorella iällä. Hän opiskeli luonnontieteitä Hallen yliopistossa 1742–1746. == Ura == Kratzenstein suoritti opiskelujensa lopuksi Hallessa sekä lääketieteen että filosofian tohtoritutkinnot väitöskirjallaan Theoria electricitatis more geometrico explicata, ja hänestä tuli samalla fysiikan professori Hallessa vain 23-vuotiaana. Vuodet 1748–1753 Hän toimi Pietarin tiedeakatemian matematiikan ja mekaniikan professorina, ja vuonna 1753 hänet nimitettiin Kööpenhaminan yliopiston kokeellisen fysiikan professuuriin, missä hän toimi vuoteen 1786. Hän oli sekä Tanskan tiedeakatemian että Academia Leopoldinan, nykyisen Saksan tiedeakatemian edeltäjän, jäsen. Kratzenstein tunnetaan myös eräänä varhaisista vapaalehdykkäsoitinten ja synteettisen puheäänen tuottamisen kehittäjistä. Hän kehitteli laitetta, joka tuotti viisi puhetta muistuttavaa vokaaliääntä vapaalehdykkäkielillä. Hän raportoi kokeensa tulokset 1770, ja hänelle myönnettiin kokeestaan Pietarin tiedeakatemian palkinto 1782. == Lähteet == Luokka:Saksalaiset professorit Luokka:Saksalaiset fyysikot Luokka:Saksalaiset lääkärit Luokka:Tanskalaiset professorit Luokka:Tanskalaiset fyysikot Luokka:Kööpenhaminan yliopiston professorit Luokka:Tanskalaiset lääkärit Luokka:Vuonna 1723 syntyneet Luokka:Vuonna 1795 kuolleet
Katja Kilpi

Katja Piritta Kilpi (s. 26. huhtikuuta 1974 Virrat) on suomalainen entinen korkeushyppääjä. Kilpi voitti korkeushypyn Suomen mestaruuden ulkoradoilla kolme kertaa. Hänen ennätystuloksensa on vuonna 1990 hypätty 190 cm, jolla hän on jaetulla kuudennella sijalla Suomen kaikkien aikojen tilastossa. Seuratasolla hän edusti Virtain Urheilijoita. Hän saavutti maailmanmestaruushopeaa alle 20-vuotiaiden MM-kilpailuissa 1990 Plovdivissa, Bulgariassa tuloksella 188. Myös Katja Kilven veli Jouko Kilpi on entinen korkeushyppääjä. ==Saavutukset== *Korkeushyppy **Suomen mestari: 1990, 1991, 1992 ==Lähteet== * ===Viitteet=== Luokka:Suomalaiset korkeushyppääjät Luokka:Vuonna 1974 syntyneet Luokka:Elävät henkilöt
Gabriel von Bonsdorff

Gabriel Bonsdorff, vuodesta 1819 von Bonsdorff (6. lokakuuta 1762 Porvoo – 22. marraskuuta 1831 Turku) oli Suomen ensimmäinen arkkiatri, Turun akatemian professori ja Collegium medicumin (myöhempi Lääkintöhallitus) esimies. Arno Forsius: Arkkiatrin arvonimi ja Suomen arkkiatrit Turun akatemian rehtorina hän toimi vuosina 1791–1792, 1797–1798 ja 1810–1811.Yrjö Kotivuori, Ylioppilasmatrikkeli 1640–1852: Gabriel von Bonsdorff. Verkkojulkaisu 2005, Luettu 6.8.2020. Bonsdorff kuului Bonsdorff-sukuun. Hänen isänsä oli kirkkoherra ja lääninrovasti Petter Bonsdorff vanhempi. Hänen veljiään olivat teologian professori Jakob Bonsdorff ja teologi ja kielten professori Johan Bonsdorff. Bonsdorff meni vuonna 1788 naimisiin Anna Adolfina Buschin kanssa. He saivat kahdeksan lasta, joihin kuuluivat muun muassa kemisti Pehr Adolf von Bonsdorff ja kameralisti Johan Gabriel von Bonsdorff. Porvoossa syntynyt ja ylioppilaaksi kirjoittanut Bonsdorff aloitti opinnot Turun akatemiassa vuonna 1779. Hän jatkoi opintojaan Uppsalan yliopistossa, jossa väitteli tohtoriksi vuonna 1785. Vuodesta 1786 lähtien hän toimi akatemian luonnonhistorian ja eläinlääketieteen professorina ja myöhemmin lisäksi fysiologian ja anatomian professorina. Vuonna 1815 Bonsdorffista tuli Collegium medicumin esimies. Hän toimi virassa vuoteen 1825 saakka. Bonsdorff nimettiin Suomen ensimmäiseksi arkkiatriksi vuonna 1817.Suomen arkkiatrit kautta aikojen Vuonna 1819 hänet aateloitiin ja introdusoitiin Suomen Ritarihuoneeseen aatelisena sukuna numero 181. Bonsdorff tunnettiin myös hyönteisiin erikoistuneena luonnontutkijana. Hänellä oli mittava luonnontieteellinen kokoelma, joka tuhoutui Turun palossa 1827. Vuonna 1797 Bonsdorff oli mukana perustamassa Suomen Talousseuraa, 1790 Turun Soitannollista Seuraa ja 1821 Rauman kylpylää. Vuonna 1822 hän teki keisarille esityksen eläinlääkärien virkojen saamiseksi lääneihin sekä eläinlääketieteen opetuslaitoksen perustamiseksi. Varsinaisen päätyönsä ohella Bonsdorff toimi myös arkkitehtina. Hän opiskeli alaa Tukholmassa vuonna 1796 ja oli mukana useissa Turun akatemian rakennushankeissa joko asiantuntijana tai suunnittelijana. Bonsdorff suunnitteli isännöimänsä Brinkhallin kartanon päärakennuksen ja muun muassa Huittisissa olevan Takkulan kartanon päärakennuksen sekä toimi valvojana Jokioisten kartanon rakennustöissä. Museovirasto/Valtakunnallisesti merkittävät kulttuurihistorialliset ympäristöt 1993 -luettelo Bonsdorff neuvoi kreivi Johan Fredrik Aminoffia Riilahden kartanon suunnittelussa. Yhteensä hänen suunnittelemiaan rakennuksia tunnetaan yli 30. Gabriel von Bonsdorff kuoli koleraan 69-vuotiaana vuonna 1831. == Lähteet == * *Suomen Kulttuuriperinnön Säätiö/Brinkhallin historia === Viitteet === Luokka:Arkkiatrit Luokka:Suomalaiset arkkitehdit Luokka:Suomalaiset entomologit Luokka:Suomalaiset lääkärit Luokka:Suomalaiset professorit Luokka:Turun akatemian professorit Luokka:Turun akatemian rehtorit Luokka:Vuonna 1762 syntyneet Luokka:Vuonna 1831 kuolleet
Santhi Soundarajan

Santhi Soundarajan, nimet myös muodoissa Shanti ja Soundararajan (; s. 17. huhtikuuta 1981http://doha-2006.com/gis/SPORTS/CO/IGCOParticipantInfo.aspx- Register=5861120.html), on intialainen keskimatkojen juoksija. Soundarajan pitää hallussaan maansa ennätystä naisten 3 000 metrin estejuoksussa ajalla 10.44,65. Vuonna 2005 hän saavutti 800 metrin juoksussa hopeaa Aasian- mestaruuskilpailuissa Incheonissa. Joulukuussa 2006 Santhi sijoittui toiseksi Dohassa järjestetyissä Aasian kisoissa 800 metrin juoksussa, mutta ei läpäissyt sukupuolitestiä, minkä johdosta hänen suorituksensa hylättiin. Hän ei itse halunnut kommentoida asiaa tiedotusvälineille. Sukupuolitestiä ei tehdä kaikille urheilijoille, vaan mikäli toimitsijat niin haluavat tai kilpailijat tekevät protestin. Tapauksen jälkeen Santhi sai potkut työpaikastaan Intian valtiollisesta rautatieyhtiöstä, joka työllistää tietyn kiintiömäärän intialaisia huippu-urheilijoita. Syyskuussa 2007 Santhi Soundarajan yritti itsemurhaa eläimille tarkoitetuilla lääkkeillä. Nykyisin Soundarajan toimii yleisurheiluvalmentajana. ==Henkilökohtaiset ennätykset== *Ulkoradat: **800 m: 2.04,01, Incheon, 4. syyskuuta 2005 **1 500 m: 4.11,66, Chennai, 2. marraskuuta 2006 **3 000 m esteet: 10.44,65, Bangalore, 4. heinäkuuta 2005 *Sisäradat: **800 m: 2.06,07, Pattaya, 14. marraskuuta 2005 ==Lähteet== Luokka:Intialaiset keskimatkojen juoksijat Luokka:Vuonna 1981 syntyneet Luokka:Elävät henkilöt
Rottaihmiset

Rottaihmiset ovat Gujratissa Pakistanin Punjabissa eläviä mikrokefaliaa eli pienipäisyyttä sairastavia ihmisiä, jotka elävät pääosin kerjäläisinä paikallisen Shah Dolan temppelin valvonnassa. Shah Dola oli paikallinen suufilainen pyhimys. Temppeliin liittyy hedelmällisyyskultti. Legendan mukaan nainen, joka ei voinut saada lapsia, rukoili siellä ja tuli raskaaksi. Hintana oli se, että pariskunnan esikoinen oli pienipäinen rottalapsi, joka oli luovutettava temppelille. Temppeli ei enää hyväksy esikoislasten jättämistä sille. On kuitenkin kuvauksia siitä, että temppelin edustajat kiertävät ovelta ovelle ja ottavat mukaansa vammaiset lapset, jotka viedään temppelille. Temppeli ruokkii ja vaatettaa lapset ja käyttää heitä kerjäämiseen. Rottaihmisille tyypillisiä piirteitä ovat isot korvat, kuonomainen naama ja matala, loiva otsa. He ovat älyllisesti vajavaisia eivätkä pysty edes puhumaan. Osa paikallisista uskoo rottaihmisten olevan pyhiä ja lähempänä jumalaa. Pakistanin yläluokka ja sivistyneistö taas uskoo rottaihmisten olevan lapsia, joiden pään kasvun papit tai perhe on keinotekoisesti estänyt ja jotka on kasvatettu kerjäläisorjiksi. Asiantuntijat pitävät vammaisuuden aiheuttamista keinotekoisesti siirtomaa-aikaisena myyttinä. Mutantteja tutkineen biologian tohtorin Armand Leroin mukaan pienipäisyys ei kuitenkaan ole keinotekoisesti aikaansaatua, koska kukaan, jonka kanssa hän on keskustellut, ei ole sellaista nähnyt, ja sen biologinen todennäköisyys on hänen mielestään vähäinen, sillä tällaisen toiminnan tuloksena ihminen kuolisi. Pienipäisyys on yleistä pakistanilaisväestön keskuudessa myös Britanniassa. Syynä yleisyyteen pidetään pakistanilaisten sisäsiittoisuutta: noin 60 prosenttia pakistanilaisten avioliitoista solmitaan serkusten kesken, ja pienipäisyys on peittyvästi periytyvä eli resessiivinen ominaisuus, jonka aiheuttava geeni lapsen on saatava molemmilta vanhemmiltaan, jotta ominaisuus tulisi esiin. ==Lähteet== Luokka:Pakistan Luokka:Vammaisuus